Dr Alessandro Petacchi (* 3. Januar 1974 z La Spezia) isch en italiänische Velorennfahrer und gältet sit 2003 as eine vo de beste Sprinter im Stroossevelosport. Er isch 1996 Profi worde, isch aber johrelang im Schatte vom Mario Cipollini gstande und het nume bi chliine Renne Erfolg gha. 2003 het er denn bim Giro d'Italia sächs, bi dr Tour de France vier und bi dr Vuelta a España sächs Etappene gwunne. Sini Erfolg bis 2005 gönge zum e guete Deil uf s Konto vo sim Team Fassa Bortolo, wo für ihn e treno zsämmegstellt het, e Sprinterzug, won en bim Ändsprint an d Spitze vom Peloton gfüehrt het. 2004 het er mit vier Profi vo Fasso Bartolo zum Team Milram gwächslet. Bim Giro 2007 isch er positiv uf Salbutamol testet worde.[1] Dr CAS het en schliesslig bis zum 31. August 2008 gsperrt und siini Giro-Erfolg vo 2007 und alli Resultat sit em 1. November 2007 annulliert.[2] 2009 isch er für s Continental-Team L.P.R. Brakes gfahre, und denn für Lampre-Farnese Vini. 2010 het s wider Verdächt uf Doping gee.